Cazurile de rujeolă cresc din nou în Europa.
După o scădere în februarie, cazurile de rujeolă în Europa au început să crească din nou. România se află printre țările cu cel mai mare număr de infecții.
Potrivit actualizării lunare a Centrului European de Prevenire și Control al Bolilor, s-au înregistrat 695 de noi infecții, ceea ce ridică numărul total înregistrat în ultimul an la 6.319.
Țările cu cel mai mare număr de infecții au fost România (174), Austria (150), Italia (109), Franța (56) și Belgia (44), scrie ANSA.
Doar șase țări nu au raportat nicio infecție în ultima lună. Bulgaria și Luxemburg sunt singurele care nu au constatat niciun caz în ultimul an.
Situația rubeolei este mai bună. În ultima lună, au fost raportate 44 de cazuri, toate provenind din doar două țări: Polonia (35 de cazuri) și Germania (9). Aceste două țări au reprezentat aproape 99% din cele 305 infecții înregistrate în ultimul an. Celelalte state afectate au fost Letonia (2), Lituania (1) și România (1).
(sursa: Mediafax)